Looft Kinder looft

Dat Leed „Looft, Kinder, looft“ jeht esu:

Zint Märtes eß ad widde hee!
Looft, Kinder, looft! 
Wenn dä uns rooft: ich ben ad hee!
Looft, Kinder, looft! 
Met de Lööch en de Hand, un dat Kääzje aanjebrannt, en de Stroß érob un éraff,
Looft, Kinder, looft!

Zint Märtes wor 'ne joode Häär!
Looft, Kinder, looft! 
Hä hätt och all die Pänz su jään!
Looft, Kinder, looft!
Met de Lööch en de Hand, un dat Kääzje aanjebrannt, en de Stroß érob un éraff,
Looft, Kinder, looft!

Zint Märtes wolle iehre mir.
Looft, Kinder, looft! 
Met Leecht'r un Zint-Märtes-Füür.
Looft, Kinder, looft!
Met de Lööch en de Hand, un dat Kääzje aanjebrannt, en de Stroß érob un éraff,
Looft, Kinder, looft!

Zint Märtes eß für hück jedonn.
Looft, Kinder, looft! 
Dröm mösse mir noh Huß jetz jonn!
Looft, Kinder, looft!
Met de Lööch en de Hand, un dat Kääzje aanjebrannt, en de Stroß érob un éraff,
Looft, Kinder, looft!

Looft Kinder looft